CELEX: 32008R0776
Language: lv
Date: 2008-08-04
Title: Komisijas Regula (EK) Nr. 776/2008 ( 2008. gada 4. augusts ) par noteiktu nosaukumu iekļaušanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā ( Acciughe sotto sale del Mar Ligure (AĢIN), Brussels grondwitloof (AĢIN), Œufs de Loué (AĢIN))

5.8.2008   
            
            
               LV
            
            
               Eiropas Savienības Oficiālais Vēstnesis
            
            
               L 207/7
            
         
      KOMISIJAS REGULA (EK) Nr. 776/2008
   (2008. gada 4. augusts)
   par noteiktu nosaukumu iekļaušanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Acciughe sotto sale del Mar Ligure” (AĢIN), “Brussels grondwitloof” (AĢIN), “Œufs de Loué” (AĢIN))
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2006. gada 20. marta Regulu (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1) un jo īpaši tās 7. panta 4. punkta pirmo daļu,
   tā kā:
   
               (1)
            
            
               Saskaņā ar Regulas (EK) Nr. 510/2006 6. panta 2. punkta pirmo daļu un piemērojot minētās regulas 17. panta 2. punktu, Itālijas iesniegtais pieteikums reģistrēt nosaukumu “Acciughe sotto sale del Mar Ligure”, Beļģijas iesniegtais pieteikums reģistrēt nosaukumu “Brussels grondwitloof” un Francijas iesniegtais pieteikums reģistrēt nosaukumus “Œufs de Loué” ir publicēti Eiropas Savienības Oficiālajā Vēstnesī
                   (2).
            
         
               (2)
            
            
               Komisijai nav iesniegts neviens paziņojums par iebildumiem Regulas (EK) Nr. 510/2006 7. panta nozīmē, tāpēc šie nosaukumi ir jāiekļauj reģistrā,
            
         IR PIEŅĒMUSI ŠO REGULU.
   1. pants
   Šīs regulas pielikumā minētos nosaukumus iekļauj reģistrā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 4. augustā
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 93, 31.3.2006., 12. lpp. Regulā jaunākie grozījumi izdarīti ar Komisijas Regulu (EK) Nr. 417/2008 (OV L 125, 9.5.2008., 27. lpp.).
   
      (2)  OV C 279, 22.11.2007., 7. lpp. (“Acciughe sotto sale del Mar Ligure”), OV C 279, 22.11.2007., 24. lpp. (“Brussels grondwitloof”), OV C 282, 24.11.2007., 30. lpp. (“Œufs de Loué”).
   
      PIELIKUMS
      Līguma I pielikumā uzskaitītie lauksaimniecības produkti, kas paredzēti lietošanai pārtikā
      
                   
               
               
                  
                     1.4. grupa. Citi dzīvnieku izcelsmes produkti (olas, medus, dažādi piena produkti, izņemot sviestu u. c.)
                  
                  FRANCIJA
                  “Œufs de Loué” (AĢIN)
               
            
                   
               
               
                  
                     1.6. grupa. Svaigi vai pārstrādāti augļi, dārzeņi un labība
                  
                  BEĻĢIJA
                  “Brussels grondwitloof” (AĢIN)
               
            
                   
               
               
                  
                     1.7. grupa. Svaigas zivis, gliemji un vēžveidīgie un to izstrādājumi
                  
                  ITĀLIJA
                  “Acciughe sotto sale del Mar Ligure” (AĢIN)